O **Despotado de Morea** (en grego: Δεσποτᾶτον τοῦ Μορέως) ou **Despotado de Mistrá** (en grego: Δεσποτᾶτον τοῦ Μυστρᾶ) foi unha provincia do Imperio bizantino que existiu entre mediados do século XIV e mediados do XV. O seu territorio variou en tamaño durante os seus 100 anos de existencia, pero co tempo chegou a tomar practicamente toda a península sur de Grecia, o Peloponeso, que foi chamada Morea na Idade Media. Foi gobernada xeralmente por un parente próximo ao emperador bizantino, que recibiu o título de déspota. A súa capital era a cidade fortificada de Mistrá, preto da antiga Esparta, que se converteu nun importante centro da cultura e o poder bizantino.

Orixe
-----

Durante a Cuarta Cruzada, os cruzados conquistaron Constantinopla no ano 1204 e o imperio Bizantino foi derrubado. No antigo territorio bizantino de Morea, os cruzados fundaron o Principado de Acaia, gobernando Guillerme II de Acaia. Pero o ano 1259, o bizantino Miguel VIII Paleólogo derrotouno e capturouno na Batalla de Pelagonia. A resultas desta batalla, os bizantinos recuperaron o control de parte sur da Península de Morea, que se converteu no núcleo do Despotado bizantino de Morea e estivo permanentemente en loita contra o Principado cruzado de Acaia. Pouco despois, o emperador Miguel VIII Paleólogo recapturaba Constantinopla e declaraba restaurado o imperio Bizantino.

Constitución e expansión do Despotado
-------------------------------------

O emperador bizantino Xoán VI Cantacuzeno (1347-1355) reorganizou politicamente a provincia bizantina e constituír como un despotado para que fose gobernado polo seu fillo e sucesor Manuel Cantacuzeno. Teodoro I Paleólogo, un irmán máis novo do emperador Andrónico IV Paleólogo, apoderouse do despotado en 1383, onde gobernou ata 1407, consolidando a hexemonía bizantina na península e levando á destrución ao Principado de Acaia en 1432, cando caeu o último reduto do poder cruzado, a cidade de Patrás.

Desaparición
------------

En 1453 produciuse a Caída de Constantinopla a mans dos turcos otománs pese aos intentos de auxilio enviados desde o Despotado de Morea. Trala caída definitiva do imperio Bizantino, os déspotas de Morea sometéronse ao imperio otomán, pero en 1460 o territorio foi invadido polos otománs.

Déspotas de Morea
-----------------

Mapa da Provincia de Mistra, predecesora do Despotado de Morea, en 1265  
(William R. Shepherd, *Historical Atlas,* 1911).
* Miguel Cantacuzeno (1308-1316).
* Andrónico Asen (1316-1322).
* Manuel Cantacuzeno (1348-?).
* Miguel Asan ?
	+ André Asan (?-1354).
* Manuel Cantacuzeno (restaurado) (1354-1380).
* Mateo Cantacuzeno (1380-1383).
* Demetrio I Cantacuzeno(1383).
* Teodoro I Paleólogo (1383-1407).
* Teodoro II Paleólogo (1407-1443).
* Constantino XI Paleólogo (1428-1449).
	+ Demetrio II Paleólogo (1428-1460).
	+ Tomé Paleólogo (1449-1460).

Véxase tamén
------------

### Bibliografía

* Wolfgang von Löhneysen: *Mistra. Griechenlands Schicksal im Mittelalter. Morea unter Franken, Byzantinern und Osmanen*. Prestel, München 1977, ISBN 3-7913-0405-4.
* Steven Runciman: *Mistra. Byzantine capital of the Peloponnese*. Thames and Hudson, Londres 1980, ISBN 0-500-25071-5.

### Ligazóns externas

* Contemporary Copy of the Letter of Mehmet II to the Greek Archons 26 December 1454 (ASV Documenti Turchi B.1/11)

Notas
-----

1. ↑  S. Runciman, *op. cit.*, p.52
2. ↑  G. Ostrogorski, *op.cit.*, p.549
3. ↑  G. Ostrogorski, *op. cit.*, p.564-565.
4. ↑  S. Runciman, *op. cit.*, p.57
5. ↑  S. Runciman, *op. cit.*, p. 65
6. ↑  G.Ostrogorski, *op. cit.*, p. 582
7. ↑  S. Runciman, *op. cit.*, p. 87
8. ↑  S. Runciman, *op. cit.*, p. 90

| * v
* c
* e
Estados en Grecia despois da Cuarta Cruzada |
| --- |
| Estados latinos | 
* Imperio Latino de Constantinopla
* Reino de Tesalónica
* Principado de Acaia
* Ducado de Atenas
* Ducado de Naxos
* Triarquía de Negroponte

 |
| Estados gregos | 
* Imperio de Trebisonda
* Despotado de Epiro
* Despotado de Morea

 |


| * v
* c
* e
Déspotas de Morea |
| --- |
| 
* Miguel Cantacuzeno (1308-1316)
* Andrónico Asen (1316-1322)
* Manuel Cantacuzeno (1348-?)
* Miguel Asan ?
	+ André Asan (?-1354)
* Manuel Cantacuzeno (restaurado) (1354-1380)
* Mateo Cantacuzeno (1380-1383)
* Demetrio I Cantacuzeno (1383)
* Teodoro I Paleólogo (1383-1407)
* Teodoro II Paleólogo (1407-1443)
* Constantino XI Paleólogo (1428-1449)
* Demetrio II Paleólogo (1428-1460)
* Tomé Paleólogo (1449-1460)

 |

|  |  |
| --- | --- |
| Control de autoridades | 
* Wd: Q604593
* BRE: 2643893
* EBID: ID
* GEC: 0042922
* Orthodox Encyclopedia: 2564168
* SUDOC: 175408513

 |